पाएं अपने शहर की ताज़ा ख़बरें और फ्री ई-पेपरडाउनलोड करें
भाड़ौती लालसोट कोटा मेगा हाईवे पर भाड़ौती मे मंगलवार को अज्ञात वाहन की टक्कर से बाइक पर सवार पति पत्नी व उनका 5 वर्षीय पुत्र गंभीर घायल हो गया।भाड़ौती पुलिस चौकी प्रभारी जब्बार शाह ने बताया कि मेघराज प्रजापति अपनी बीमार पत्नी को भाड़ौती प्राथमिक स्वास्थ्य केंद्र में इलाज करवाने के लिए आया था। पत्नी का इलाज करवा कर बाइक से मेघराज उसकी पत्नी व उसके 5 वर्षीय पुत्र बाइक से वापिस अपने गांव कोड्याई जा रहा था। कस्बे में तालाब के पास गद्दी भारजा मोड़ पर अज्ञात वाहन ने बाइक को टक्कर मार दी। जिससे बाइक बुरी तरह से क्षतिग्रस्त हो गई और मेघराज प्रजापति पुत्र कजोड़ प्रजापति उसकी पत्नी ममता व 5 वर्षीय पुत्र कान्हा बेहोश होकर हाईवे के किनारे पड़ गए।
ग्रामीणों ने बाइक से घायल बालक को प्राथमिक स्वास्थ्य केंद्र भाड़ौती में भर्ती करवाया। बाद में सूचना पर मौके पर पहुंची भाड़ौती पुलिस ने घायल पति पत्नी को 108 एंबुलेंस की सहायता से सामान्य चिकित्सालय सवाई माधोपुर पहुंचाया। वहीं पुलिस ने क्षतिग्रस्त बाइक को सुरक्षा की दृष्टि से पुलिस चौकी में लाकर खड़ा कर दिया। समाचार लिखे जाने तक घायलों की हालत नाजुक बताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn